cyanic-selkie/wikianc huggingface dataset:
Κάνναβη η ήμερη
Διαφορά μεταξύ Ινδικής κάνναβης και Κάνναβης sativa
Ο χρόνος ωρίμανσης της κάνναβης ποικίλλει σημαντικά ανάλογα με την ποικιλία και τις περιβαλλοντικές συνθήκες. Η Sativa βρίσκεται σε όλο τον κόσμο και περιλαμβάνει το μεγαλύτερο μέρος των ναρκωτικών των ισημερινών ποικιλιών όπως η Κολομβιανή, η Μεξικάνικη, η Νιγηριανή και η Νότια Αφρικάνικη. Τα φυτά Sativa τείνουν να έχουν περιεκτικότητα υψηλότερη στο Δ9-THC και χαμηλότερη σε CBD από ό, τι τα Indica.
Κάνναβη με σχετικά υψηλότερη CBD έναντι της THC, σε αναλογία, είναι λιγότερο πιθανό να προκαλέσει άγχος από ό,τι το αντίστροφο. Η CBD ευθύνεται, επίσης, για την έντονη υπνηλία που προκαλείται, σε σύντομο χρονικό διάστημα, αμέσως μετά την χρήση της. Αυτό το αποτέλεσμα μπορεί να οφείλεται στο ότι η CBD είναι ανταγωνιστικότερη της THC συγκριτικά κατά των υποδοχέων κανναβινοειδών του οργανισμού, σε σχέση με την μερική δράση της THC. Η Κανναβιδιόλη (CBD) είναι επίσης ένας 5-ΗΤ1Α υποδοχέας (σεροτονίνης), ο οποίος μπορεί επίσης να συμβάλει σε μία αγχολυτική επίδραση. Αυτό πιθανότατα σημαίνει ότι οι υψηλές συγκεντρώσεις της CBD που βρέθηκαν στην Iνδική κάνναβη, μετριάζουν το αγχογόνο αποτέλεσμα της THC σημαντικά. Το αποτέλεσμα της Κάνναβης sativa είναι γνωστό για την εγκεφαλική ευφορία, ενώ της Ινδικής κάνναβης είναι γνωστό για τις καταπραϋντικές επιδράσεις της, που κάποιοι προτιμούν, για νυχτερινή περισσότερο, χρήση της ημέρας. Και οι δύο τύποι χρησιμοποιούνται ως ιατρική κάνναβη.
Ποικιλίες
Γενικά, υπάρχουν τρεις κύριες ομάδες ποικιλιών κάνναβης που καλλιεργούνται σήμερα: Συχνά γίνεται μια ονομαστική αν όχι νομική διάκριση μεταξύ της βιομηχανικής κάνναβης, με συγκεντρώσεις ψυχοδραστικών ενώσεων πολύ χαμηλές για να είναι χρήσιμες για αυτόν τον σκοπό, και της μαριχουάνας.
Εξωτερικοί σύνδεσμοι
Κατηγορία:Βότανα Κατηγορία:Κανναβοειδή Κατηγορία:Κάνναβη η ήμερη (Cannabis sativa)
Αιγυπτιακές προεδρικές εκλογές (2018)
Προεδρικές εκλογές διεξήχθησαν στην Αίγυπτο μεταξύ 26 και 28 Μαρτίου 2018, αν και οι Αιγύπτιοι στο εξωτερικό ψήφισαν από τις 16 έως τις 18 Μαρτίου 2018. Στις 19 Ιανουαρίου ο σημερινός πρόεδρος Αμπντέλ Φατάχ αλ Σίσι επίσημα ανακοίνωσε ότι θα διεκδικήσει την δεύτερη και τελευταία θητεία του. Ένας τελικός γύρος, εάν κρινόταν απαραίτητο, θα πραγματοποιείτο από τις 19 έως τις 21 Απριλίου έξω από τη χώρα και από τις 24 έως τις 26 Απριλίου στο εσωτερικό της χώρας. Συνολικά 14 ομάδες ανθρωπίνων δικαιωμάτων απέρριψαν τις εκλογές ως "γελοίες". Ανέφεραν ότι οι αρχές είχαν "καταπατήσει ακόμα και τις ελάχιστες προϋποθέσεις για ελεύθερες και δίκαιες εκλογές", πνίγοντας τις βασικές ελευθερίες και εξαλείφοντας τους βασικούς διεκδικητές.
Εκλογικό σύστημα
Ο πρόεδρος της Αιγύπτου εκλέγεται χρησιμοποιώντας το σύστημα των δύο γύρων. Η ανακοίνωση του νικητή αποφασίστηκε να γίνει στις 2 Απριλίου και, σε περίπτωση διεξαγωγής δεύτερου γύρου, την 1η Μαΐου 2018. Εάν μόνο ένα άτομο ήταν υποψήφιο για την προεδρία, αυτός ή αυτή μπορούσε να κερδίσει με ένα " ναι " από το πέντε τοις εκατό των εγγεγραμμένων ψηφοφόρων.
Αποτελέσματα
Μετά τις εκλογές, αναφέρθηκε ότι μεγάλος αριθμός άκυρων ψηφοδελτίων, ενδεχομένως περισσότερα από ένα εκατομμύριο, συμπεριέλαβαν ψηφοφόρους που διέγραψαν τα δύο ονόματα και έγραψαν το όνομα του ποδοσφαιριστή Μοχάμεντ Σαλάχ.
Παραπομπές
2018 Αιγυπτος
Μέδουσα (ζώο)
Οι μέδουσες (jellyfish, ζελατινοειδή) αποτελούν μια μεγάλη ομάδα οργανισμών του ζωοπλαγκτού που υπάρχουν σε όλες τις θάλασσες και ζουν σε όλα τα βάθη. Διαθέτουν σημαντική ενεργητική κίνηση, αλλά η εξάπλωσή τους εξαρτάται από τα θαλάσσια ρεύματα. Αυτό εξηγεί σε έναν βαθμό τις διαφορές στην παρουσία των πληθυσμών τους από θάλασσα σε θάλασσα. Επειδή η κίνησή τους είναι πολύ αδύναμη, δεν μπορούν να πάνε αντίθετα στα ρεύματα. Το μέγεθός τους ανάλογα με το είδος ποικίλλει, από μερικά χιλιοστά ως περίπου ένα μέτρο. Είναι αρπακτικά ζώα, που τρέφονται από πλαγκτόν και προνύμφες ψαριών, χρησιμοποιώντας τα κνιδοκύτταρα στα πλοκάμια τους.
Οι μέδουσες είναι θαλάσσια ασπόνδυλα (κνιδόζωα) της τάξης σκυφόζωα. Πρόκειται για πλαγκτονικούς οργανισμούς, οι οποίοι απαντώνται σε όλες τις θάλασσες του κόσμου. Αντιπροσωπεύουν το κυρίαρχο στάδιο του βιολογικού κύκλου των κοιλεντερωτών, υδρόζωων (υδρομέδουσες, που έχουν ένα κράσπεδο το οποίο περιβάλλει την κοιλότητα που σχηματίζεται κάτω από την ομπρέλα τους) και σκυφόζωων (που δεν έχουν κράσπεδο) (σκυφομέδουσες). Ζουν σε ομάδες και το τσίμπημά τους προκαλεί κνησμό και παράλυση της λείας τους. Τρέφονται με μικρά ψάρια και ζωοπλαγκτόν, τα οποία συλλαμβάνουν με τα πλοκάμια τους. Την κοινή μέδουσα, η οποία ζει στο Αιγαίο και στο Κρητικό πέλαγος, ο ελληνικός λαός την ονομάζει σαλούφα ή αλλιώς τσούχτρα, επειδή μόλις ακουμπήσει το ανθρώπινο σώμα, εκκρίνει ένα υγρό το οποίο προκαλεί τσούξιμο και κνησμό.
Περιγραφή
thumb|left|Η «μέδουσα του φεγγαριού» (Aurelia aurita) Το σώμα της μέδουσας έχει σχήμα καμπάνας και παράγει μια ζελατινώδη ουσία. Στην περιφέρεια έχουν πλοκάμια και αισθητήρια όργανα. Το κάθε πλοκάμι καλύπτεται με κύτταρα, που καλούνται κνιδοκύτταρα ή κνιδοκύστεις, και μπορούν να τσιμπήσουν ή και να σκοτώσουν ζώα. Τα κύτταρα αυτά υπάρχουν και στο στόμα τους. Οι πιο πολλές μέδουσες χρησιμοποιούν τα κύτταρα αυτά για εξασφάλιση τροφής, αλλά και για άμυνα. Άλλες δεν έχουν καθόλου πλοκάμια. Έχουν πολλά μικρά μάτια στο κωδωνοειδές σώμα τους, που δίνει τη δυνατότητα όρασης 360 μοιρών.
Αν και στερούνται βασικών αισθητηρίων οργάνων και δεν έχουν εγκέφαλο, το νευρικό τους σύστημα τους επιτρέπει να αντιλαμβάνονται ερεθίσματα, όπως το φως και η οσμή, και να αντιδρούν γρήγορα σε αυτά. Κολυμπούν πολύ αργά, καθώς δεν έχουν υδροδυναμικό σώμα. Αντ’ αυτού, κινούνται με τέτοιο τρόπο ώστε να δημιουργούν οι ίδιες ρεύματα, αναγκάζοντας τη λεία τους να φτάσει στα πλοκάμια τους. Η κίνηση αυτή γίνεται ρυθμικά, με άνοιγμα και κλείσιμο του σώματός τους, το οποίο μοιάζει με καμπάνα. Η πυκνότητά τους είναι σχεδόν ίση με την πυκνότητα του νερού.
Το πεπτικό τους σύστημα δεν χρειάστηκε να εξελιχθεί, σε σύγκριση με αυτό πολλών ζώων· από το ίδιο άνοιγμα (στόμα: βρίσκεται στο κέντρο και στο κάτω μέρος της καμπάνας) γίνεται η πρόσληψη, αλλά και η αποβολή της τροφής. Το στόμα της περιβάλλεται από κροσσωτά χείλη και οδηγεί σε ακτινωτά σωληνάρια, τα οποία καταλήγουν στη γαστρική κοιλότητα. Η τελευταία είναι ένας κυκλικός σωλήνας, που καταλαμβάνει όλη την περιφέρεια του ζώου. Το σώμα σε μία ενήλικη μέδουσα αποτελείται κατά 94-98% από νερό. Η καμπάνα της τσούχτρας αποτελείται από ένα στρώμα επιδερμίδας και κατά το μεγαλύτερο μέρος από τη μεσογλοία. Πρόκειται για μία ακύτταρη, ημιδιαφανή, ζελατινώδη μάζα.
Εξέλιξη
thumb|Εξελικτικά στάδια στη ζωή μιας μέδουσας. Η τσούχτρα προέρχεται από πολλαπλή διαίρεση στα σκυφόζωα, από εκβλαστήσεις στα υδρόζωα. από αποικίες πολυπόδων ή είναι μορφή κοιλεντερωτών μεδουσοειδών. Οι περισσότερες μέδουσες ζουν δυόμισι μήνες. Ωστόσο, υπάρχει ένα είδος που μπορεί να ζήσει μέχρι 30 χρόνια και ένα άλλο είδος, τοTurritopsis nutricula, είναι αθάνατο.
Αναπαραγωγή – Εξάρσεις
Τα Κνιδόζωα είναι τα κατώτερα μεταξύ των ζώων των οποίων τα κύτταρα σχηματίζουν ιστούς. Όλα σχεδόν ζουν στη θάλασσα, ελεύθερα ή προσκολλημένα. Η προσκολλημένη μορφή ονομάζεται πολύποδας και η ελεύθερη μέδουσα. Στο ίδιο είδος συχνά παρατηρείται εναλλαγή μεταξύ των δύο αυτών μορφών, δηλαδή ο πολύποδας με εκβλάστηση γεννά μέδουσες, οι οποίες αναπαράγονται εγγενώς και δίνουν πολύποδες. Αναπαράγονται αγενώς ή εγγενώς.
Όταν οι πληθυσμοί τους βρίσκονται σε φυσιολογικά επίπεδα, αυτοί οι πλαγκτονικοί οργανισμοί είναι απαραίτητοι για το οικοσύστημα και την ισορροπία του.
Μελετώντας τη διεθνή βιβλιογραφία, οι ερευνητές του ΕΛΚΕΘΕ σημειώνουν πως «''η ενίσχυση της εμφάνισης σμηνών μεδουσών τα τελευταία χρόνια σε παγκόσμιο επίπεδο, ενδεχομένως αποτελεί την απόκριση στις συσσωρευτικές επιπτώσεις ορισμένων από τις ανθρωπογενείς επιδράσεις, με σημαντικότερες την κλιματική αλλαγή και την υπεραλίευση. Οι κλιματικές συνθήκες που ευνοούν την αυξημένη αναπαραγωγή της Pelagia Noctiluca χαρακτηρίζονται από ήπιους χειμώνες, χαμηλές βροχοπτώσεις, υψηλή θερμοκρασία και υψηλή ατμοσφαιρική πίεση''».
Οι μέδουσες αναπαράγονται σε σχετικά θερμά νερά, συνήθως από την άνοιξη ως το φθινόπωρο, με μια διακοπή κατά τους χειμερινούς μήνες. Τα τελευταία χρόνια ωστόσο, με τους ήπιους χειμώνες και τους θερμούς ανοιξιάτικους και φθινοπωρινούς μήνες, η θερμοκρασία των νερών της Μεσογείου δεν πέφτει σχεδόν ποτέ κάτω από τους 14οC, παρατείνοντας την περίοδο της αναπαραγωγής.
Ορισμένοι ερευνητές υποστηρίζουν, μάλιστα, ότι αν η κλιματική αλλαγή συνεχιστεί με τον ίδιο ρυθμό, πολύ σύντομα θα φθάσουμε να βλέπουμε μέδουσες στη λεκάνη της Μεσογείου καθ' όλη τη διάρκεια του χρόνου. Επιπλέον, μια άλλη αιτία η οποία προτείνεται από ορισμένους ειδικούς και συνδέεται και αυτή με την υπερθέρμανση του πλανήτη, είναι η αλλαγή που έχει παρατηρηθεί τα τελευταία χρόνια στα θαλάσσια ρεύματα και στους ανέμους.
Δεν έχει βρεθεί άμεση σχέση με τη ρύπανση, η παρουσία όμως ορισμένων τοξικών ουσιών στο νερό μπορεί να διεγείρει τον πολλαπλασιαμό τους μέσω ευνοϊκών μεταλλάξεων στο γενετικό τους υλικό. Μαθηματικά μοντέλα υποδεικνύουν ότι η προβλεπόμενη μείωση του pH στους ωκεανούς, λόγω του αυξανόμενου διοξειδίου του άνθρακα, θα μπορούσε να προκαλέσει μακροπρόθεσμη αύξηση των μεδουσών τα επόμενα 100 χρόνια.
Οι περισσότεροι ερευνητές, πάντως, υποδεικνύουν ως υπ' αριθμόν ένα ένοχο την υπεραλίευση, που συντελείται σε όλες τις θάλασσες. Η μελέτη των αλιευτικών δραστηριοτήτων και αποθεμάτων δείχνει ότι οι πληθυσμοί των μεγάλων ψαριών έχουν εξολοθρευθεί σε σχεδόν όλο τον κόσμο. Το γεγονός αυτό ευνοεί τις μέδουσες από όλες τις απόψεις: οι προνύμφες πολλών ψαριών τρέφονται με πλαγκτόν, όπως οι μέδουσες, και επομένως είναι ανταγωνιστές τους, ενώ ορισμένα είδη ως ενήλικα τρέφονται με τις μέδουσες, οπότε είναι κυνηγοί τους.
Μεγάλα ζώα της θάλασσας, όπως οι χελώνες, θηρεύουν τις μεγάλες μέδουσες, επομένως μία αύξηση στους πληθυσμούς των μεδουσών μπορεί να θεωρηθεί καλό για ορισμένα θαλάσσια είδη που απειλούνται από εξαφάνιση, όπως η δερματοχελώνα. Ωστόσο, οι χελώνες αποτελούν έναν από τους ελάχιστους θηρευτές μεγάλων μεδουσών, ενώ κινδυνεύουν και οι ίδιες από την υπεραλίευση, γεγονός που εξαλείφει οποιαδήποτε θετική επίδραση μπορεί να υπάρξει από τις εξάρσεις των μεδουσών.
Σημασία για τον άνθρωπο
thumb|left|Μέδουσες χρησιμοποιούνται και για τροφή. Οι μέδουσες είναι σημαντική πηγή τροφής για τους Κινέζους, αλλά και σε άλλες ασιατικές χώρες. Ενδεικτικά, στην Κίνα, οι μέδουσες αφαλατώνονται με εμβάπτιση στο νερό όλη τη νύχτα και τρώγονται μαγειρεμένες ή ωμές. Συχνά σερβίρονται ως σαλάτα, μαζί με λαχανικά. Στην Ιαπωνία τις πλένουν, τις κόβουν σε λωρίδες και τις σερβίρουν ως ορεκτικό με ξίδι.
Εξάλλου, οι μέδουσες χρησιμοποιούνται και στη βιολογία. Ειδικότερα, το 1961 ανακαλύφθηκε στη μέδουσα του είδους Aequorea victoria η πράσινη φθορίζουσα πρωτεΐνη GFP (green fluorescent protein). Αυτή χρησιμοποιείται για τη μελέτη των γονιδίων των ιστών και του τρόπου έκφρασής τους. Το κολλαγόνο τους επίσης είναι θεραπευτικό μέσο για τη ρευματοειδή αρθρίτιδα.
Σε αιχμαλωσία
thumb|left|Μέδουσες σε ενυδρείο. Σε πολλές χώρες είναι συνηθισμένο να εκτίθενται οι μέδουσες σε ενυδρεία. Συχνά το φόντο στη δεξαμενή είναι μπλε και τα ζώα φωτίζονται από πλευρικό φως, με σκοπό να δημιουργηθεί το φαινόμενο της έντονης αντίθεσης. Σε φυσικές συνθήκες, πολλές μέδουσες είναι τόσο διαφανείς, που δεν μπορεί σχεδόν να τις δει κανείς.
Κάποια προβλήματα της αιχμαλωσίας των μεδουσών είναι ότι δεν μπορούν να προσαρμοστούν σε κλειστούς χώρους. Για να μην απομονώνονται τα ζώα σε γωνίες των ενυδρείων, οι επαγγελματίες εκθέτες χρησιμοποιούν κυκλικές δεξαμενές που παράγουν ρεύματα νερού, καθώς τα ζώα εξαρτώνται από αυτά και τις μεταφέρουν από μέρος σε μέρος.
Επικινδυνότητα
thumb|right|Η μέδουσα με τη χαίτη λιονταριού (Lion's mane jellyfish) φημίζεται για το οδυνηρό και σπανίως θανατηφόρο τσίμπημά της. Όταν κάποιος τσιμπηθεί από τσούχτρα, χρειάζεται απαραίτητα πρώτες βοήθειες. Τα τσιμπήματα των σκυφόζωων μεδουσών γενικά δεν είναι θανατηφόρα. Ωστόσο, κάποια είδη από τα κυβόζωα (αυτόνομη τάξη), όπως το Irukandji, μπορεί να αποβούν θανατηφόρα. Το τσίμπημα των μεδουσών προκαλεί οξύ πόνο και μπορεί να προκαλέσει αναφυλαξία και ίσως τον θάνατο. Για τον λόγο αυτό, όταν οι άνθρωποι τσιμπηθούν από τσούχτρα, θα πρέπει να βγαίνουν αμέσως έξω από το νερό, προς αποφυγή πνιγμού.
Για τις πρώτες βοήθειες, οι κύριοι στόχοι είναι η αποφυγή τραυματισμού των διασωστών (γι' αυτό συνιστάται να φορούν ειδικά ρούχα, που θα καλύπτουν σημεία του σώματος), η απενεργοποίηση των κνιδοκύστεων (για να μη γίνει ενδοφλέβια ένεση στον ασθενή) και η αφαίρεση των πλοκάμων που πιθανόν έχουν κολλήσει στο σώμα του ασθενούς.
Για τα τσιμπήματα ενός συγκεκριμένου είδους μέδουσας, μπορεί να τοποθετηθεί ξίδι στην πληγή. Εναλλακτικά, μπορεί να χρησιμοποιηθεί και νερό της θάλασσας, αν δεν είναι άμεσα διαθέσιμο το ξίδι. Δε θα πρέπει να χρησιμοποιείται φρέσκο νερό, γιατί η αλλαγή της ωσμωτικής τονικότητας μπορεί να απελευθερώσει επιπλέον δηλητήριο. Για τον ίδιο λόγο θα πρέπει να αποφεύγεται ο κνησμός του τραύματος, η χρήση οινοπνεύματος, αμμωνίας και παρόμοιων ουσιών. Ένα ζεστό μπάνιο μπορεί επίσης να βοηθήσει, με εξαίρεση την περίπτωση υποθερμίας.
Η αφαίρεση των πλοκάμων μπορεί να γίνει με το χέρι, με τη χρήση γαντιών. Έπειτα από την αφαίρεση μεγάλων κομματιών από μέδουσες, θα πρέπει προσεκτικά να αφαιρεθούν όλα τα εναπομείναντα κνιδοκύτταρα.
Βιβλιογραφία
Μεδουσα Μεδουσα
Αέτωμα της Ελιάς
Το Αέτωμα της Ελιάς ή αλλιώς Αέτωμα του Τρωίλου βρέθηκε στην Ακρόπολη και φιλοξενείται στο Μουσείο της Ακρόπολης.
Ιστορικό της ανακάλυψης
Το γυναικείο άγαλμα βρέθηκε νότια του Παρθενώνα το 1888 και αρχικά ονομάστηκε Υδριαφόρος ή Κανηφόρος. Αποκαταστάθηκε από τους Τέοντορ Βίγκαντ και Ρούντολφ Χέμπερνταϊ.
Περιγραφή
Είναι από πωρόλιθο ποικίλης ποιότητας. Η ταινία του αετώματος είναι διακοσμημένη με κόκκινα και μπλε γλωσσίδια και μπλε μαίανδρο. Στο κέντρο του αετώματος δεσπόζει ένα κτίριο με επιστέγαστρο και στέγη με κεραμίδια. Το εσωτερικό του κτιρίου είναι σκοτεινό. Αριστερά δίπλα στο κτίριο εικονίζονται κλαδιά ελαιόδενδρων. Τρία αγάλματα φαίνεται ότι απάρτιζαν το αέτωμα. Ένας άνδρας, του οποίου το πόδι είναι στραμμένο στα δεξιά, μια γυναίκα προς τα δεξιά, και ένα τρίτο γυναικείο άγαλμα, η ονομαζόμενη «υδριοφόρος». Το γυναικείο άγαλμα που σώζεται φοράει χιτώνα ερυθρό άπτυχο με απλή εντομή κατά τη μέση. Επάνω από το χιτώνα φοράει γαλάζιο ιμάτιο. Τα χαρακτηριστικά γνωρίσματα του προσώπου (μάτια, μύτη, αυτιά) είναι μεγάλα, ενώ τα μαλλιά σε κυμάνσεις και σκαλισμένες ραβδώσεις δωρικού ρυθμού πέφτουν πίσω από τα αυτιά μέχρι το στήθος σε μακρύς βοστρύχους. Στην κορυφή της κεφαλής είναι τοποθετημένος αρχαϊκός γαλάζιος δισκοειδής πίλος.
Ερμηνεία
Το αέτωμα ερμηνεύεται ως μυθολογική σκηνή, ίσως του φόνου του Τρωίλου, γιου του Πριάμου, από τον Αχιλλέα. Μια άλλη εκδοχή το ερμηνεύει ως τελετουργική πομπή στο ιερό της θεάς Αθηνάς. Ονομάστηκε έτσι από τα εικονιζόμενα ελαιόδενδρα. Πιστεύεται ότι κοσμούσε το αρχαϊκό Ερέχθειο, στο οποίο φύτρωναν τα ιερά ελαιόδενδρα. Τα δύο γυναικεία αγάλματα ερμηνεύονται ως ιέρειες που κουβαλούν νερό, ενώ το ανδρικό άγαλμα είναι ο φύλακας του ναού ή κάποιος πολεμιστής. Άλλες ερμηνείες είναι σπίτι με κρήνη, ή η αρπαγή των Αθηναίων κορών στην Εννεάκρουνο.
Ιστορική τοποθέτηση
Είναι έργο αττικού εργαστηρίου. Χρονολογείται στο 560-550 π.Χ.
Πηγές
Κατηγορία:Ακρόπολη Αθηνών Κατηγορία:Έργα γλυπτικής Κατηγορία:Μουσείο Ακρόπολης Κατηγορία:Αρχαιολογικά ευρήματα στην Αττική
Αραβικό Κίνημα Μπάαθ
Το Αραβικό Κίνημα Μπάαθ (αραβικά: حركة البعث العربي, κυριολεκτικά: Αραβικό Κίνημα Ανάστασης ή Αραβικό Κίνημα Αναγέννησης), ήταν Μπααθιστικό πολιτικό κίνημα, προγενέστερο του Αραβικού Σοσιαλιστικού Κόμματος Μπάαθ. Η αρχική ονομασία του κόμματος ήταν Αραβικό Κίνημα Ιχιά (Harakat al-Ihya al-'Arabi, κυριολεκτικά μεταφράζεται ως Αραβικό Ανανεωτικό Κίνημα), μέχρι το 1943, όταν υιοθέτησε το όνομα «Μπάαθ». Ιδρύθηκε το 1940 από τον Μισέλ Αφλάκ. Οι ιδρυτές του, Αφλάκ και Μπιτάρ αμφότεροι σχετίζονταν με την Εθνικισμός και Σοσιαλισμός.
Παραπομπές
Κατηγορία:Ιστορία της Μέσης Ανατολής
Βραβεία Βρετανικής Ακαδημίας Κινηματογράφου 2021
Η 75η απονομή των Βραβείων της Βρετανικής Ακαδημίας Κινηματογράφου, γνωστά κυρίως ως Βραβεία BAFTA, τίμησε τις καλύτερες ταινίες του 2021 και πραγματοποιήθηκε στις 13 Μαρτίου 2022 στο	Royal Albert Hall του Λονδίνου. Οι υποψηφιότητες ανακοινώθηκαν στις 3 Φεβρουαρίου 2022. Οικοδεσπότης της βραδιάς ήταν η Ρίμπελ Γουίλσον.
Στην συγκεκριμένη τελετή η οργάνωση BAFTA δεν απέδωσε τα τιμητικά της βραβεία, το Ειδικό βραβείο (Academy Fellowship) και το βραβείο Προσφοράς στον Βρετανικό Κινηματογράφο (Outstanding British Contribution to Cinema) επειδή σχεδιάζει να εφαρμόσει νέα διαδικασία αξιολόγησης ως αποτέλεσμα της αντιπαράθεσης για την απονομή ειδικού βραβείου στον Νοέλ Κλαρκ στην 74η απονομή των BAFTA. Το βραβείο Καλύτερης Ταινίας κέρδισε η ταινία Η Εξουσία του Σκύλου με την Τζέιν Κάμπιον να βραβεύεται και ως Καλύτερος Σκηνοθέτης. Οι Γουίλ Σμιθ και Τζοάνα Σκάνλαν κέρδισαν τα βραβεία Α' Ανδρικού και Γυναικείου Ρόλου αντίστοιχα και οι Τρόι Κότσουρ και Αριάνα ΝτεΜπόουζ τα βραβεία Β' Ανδρικού και Γυναικείου Ρόλου αντίστοιχα. Καλύτερη Βρετανική Ταινία της χρονιάς αναδείχτηκε το Μπέλφαστ.
Εξωτερικοί σύνδεσμοι
2021 BAFTA
4 Μαΐου
3 Μαΐου | 4 Μαΐου | 5 Μαΐου
Κύπελλο Ισπανίας ποδοσφαίρου ανδρών 2006–07
Το κύπελλο Ισπανίας 2006-07 το κατέκτησε για πρώτη φορά μετά το 1948 η Φ.Κ. Σεβίλλη νικώντας στον τελικό την Χετάφε με 1-0.
4 Μαΐου
Η 4η Μαΐου είναι η 124η ημέρα του έτους κατά το Γρηγοριανό ημερολόγιο (125η σε δίσεκτα έτη). Υπολείπονται 241 ημέρες.
Σταντάλ
Ο Μαρί-Ανρί Μπελ (γαλλικά: Marie-Henri Beyle, 23 Ιανουαρίου 1783 – 23 Μαρτίου 1842), γνωστότερος με το φιλολογικό του ψευδώνυμο Σταντάλ (Stendhal), ήταν Γάλλος συγγραφέας. Οι βαθύτατες ψυχολογικές αναλύσεις του στα «μυθιστορήματα μαθητείας» που έγραψε, τον τοποθετούν στην πρώτη σειρά των μυθιστοριογράφων του 19ου αιώνα. Τα περιφημότερα από τα μυθιστορήματα αυτά, Το Κόκκινο και το Μαύρο και Το μοναστήρι της Πάρμας, αναφέρονται σε νέους με ρομαντικούς πόθους, δύναμη αισθημάτων και όνειρα δόξας.
Κύπελλο Ισπανίας ποδοσφαίρου ανδρών 2006–07
Ημιτελικά
1ος αγώνας 18 & 19 Απριλίου 2007, 2ος αγώνας 9 & 10 Μαίου 2007
4 Μαΐου
Βλέπε επίσης
4 Απριλίου - 4 Ιουνίου
Σταντάλ
Διορίστηκε στο Συμβούλιο της Επικρατείας το 1810 και έλαβε μέρος ως αξιωματικός της Επιμελητείας στην εκστρατεία του Ναπολέοντα στη Ρωσία (1812). Εγκαταστάθηκε μετά στο Μιλάνο ως το 1821 και διετέλεσε πρόξενος της Γαλλίας στην Τεργέστη και στην Τσιβιταβέκκια. Υπήρξε λάτρης της Τέχνης, της Ιταλίας και των γυναικών.
4 Μαΐου
Βλέπε επίσης
Κατηγορία:Ημέρες του έτους
Σταντάλ
Φιλολογικό ψευδώνυμο
Το λογοτεχνικό όνομα Σταντάλ ήταν ένα από τα πολλά ψευδώνυμα που χρησιμοποιούσε ο συγγραφέας, ακόμη και στην ιδιωτική του αλληλογραφία. Επικράτησε από το 1817 και προέρχεται από την πόλη Στεντάλ στη Σαξονία-Άνχαλτ, παλιά επαρχία της Πρωσίας, κοντά στην οποία βρίσκεται το Μπράουνσβαϊγκ όπου υπηρέτησε από το 1807 έως το 1808 και είχε ευχάριστες αναμνήσεις.
Κύπελλο Ισπανίας ποδοσφαίρου ανδρών 2006–07
Ημιτελικά
1ος αγώνας
Σταντάλ
Νεανικά χρόνια
μικρογραφία|Μουσείο Σταντάλ στη [[Γκρενόμπλ, στο σπίτι του παππού του.]] O Μαρί-Ανρί Μπελ γεννήθηκε στη Γκρενόμπλ της Ιζέρ στις 23 Ιανουαρίου 1783, το μεγαλύτερο από τα τρία παιδιά της οικογένειας του δικηγόρου, γαιοκτήμονα και αντιδημάρχου της Γκρενόμπλ Σερυμπέν Μπελ. Η μητέρα του Ενριέτ πέθανε όταν ήταν 7 ετών και αυτή η απώλεια, την οποία ένιωσε έντονα, αύξησε την αίσθηση της μοναξιάς και τη δυσαρέσκεια προς τον πατέρα του. Σε όλη του τη ζωή είχε την τάση να τονίζει τη θλιβερή και καταπιεστική ατμόσφαιρα του σπιτιού του μετά το θάνατο της μητέρας του. Πιο κοντά ένοιωθε με τον παππού του από τη μητέρα του Ανρί Γκανιόν, διακεκριμένο γιατρό και θαυμαστή του Βολταίρου, που τον μύησε στη λογοτεχνία. Κατά τη διάρκεια της Τρομοκρατίας του 1793 και 1794, παιδί ακόμη, υποστήριζε τους επαναστάτες Ιακωβίνους από απέχθεια κατά του βασιλόφρονα πατέρα του και είχε χαρεί όταν τον συνέλαβαν και κινδύνευε να καταλήξει στη γκιλοτίνα. μικρογραφία|Η αδερφή του, Πωλίν Μπελ. Ως μαθητής από το 1796 έως το 1799 άρχισε να ενδιαφέρεται για τη λογοτεχνία και τα μαθηματικά. Η πιο στενή του φίλη ήταν η μικρότερη αδερφή του Πωλίν, με την οποία διατήρησε σταθερή αλληλογραφία σε όλη τη διάρκεια της πρώτης δεκαετίας του 19ου αιώνα. Η οικογένειά του ανήκε στην αστική τάξη και ήταν συνδεδεμένη με το Παλαιό καθεστώς, γεγονός που εξηγεί τη διφορούμενη στάση του απέναντι στον Ναπολέοντα, την Παλινόρθωση των Βουρβόνων και τη μοναρχία αργότερα. Το 1799 έφυγε για το Παρίσι, φαινομενικά για να προετοιμαστεί για τις εισαγωγικές εξετάσεις στην Πολυτεχνική Σχολή, αλλά στην πραγματικότητα για να ξεφύγει από το ασφυκτικό περιβάλλον της Γκρενόμπλ και από την πατρική εξουσία. Η κρυφή του φιλοδοξία όταν έφτασε στο Παρίσι ήταν να γίνει επιτυχημένος θεατρικός συγγραφέας και δεν εγγράφηκε στις εισαγωγικές εξετάσεις.
Στρατιωτική σταδιοδρομία
μικρογραφία|Η [[Σκάλα του Μιλάνου τον 19ο αιώνα.]] Ο υψηλόβαθμος συγγενής του Πιέρ Νταρύ, που ανήκε στο άμεσο περιβάλλον του Ναπολέοντα, τον διόρισε ως ανθυπολοχαγό στις γαλλικές στρατιωτικές δυνάμεις στην Ιταλία. Ως υπασπιστής στρατηγού, ανακάλυψε το Πιεμόντε, τη Λομβαρδία και τις απολαύσεις του Μιλάνου και εξελίχθηκε σε λάτρης της ιταλικής τέχνης, της μουσικής και του τρόπου ζωής. Θαμπώθηκε από την ομορφιά των μνημείων, τις γυναίκες, τα καφέ, την όπερα, τη Σκάλα του Μιλάνου με την πολυτελή διακόσμηση, τα σαλόνια της πόλης όπου συναναστράφηκε όλη την καλή κοινωνία, ζεστή, φιλόξενη, μακριά από την ψυχρότητα και την παριζιάνικη ματαιοδοξία. Ο στρατηγός του του σύστησε την ερωμένη του Άντζελα Πιετράγκρουα, την οποία ερωτεύτηκε παράφορα και σιωπηλά. Την ίδια περίοδο προσβλήθηκε από σύφιλη σε έναν οίκο ανοχής, ασθένεια που τον ανάγκασε να παραιτηθεί από τον στρατό το 1802 και τον βασάνισε σε όλη του τη ζωή. Όμως, ο πολιτισμός και τα τοπία της Ιταλίας ήταν η αποκάλυψη που έμελλε να παίξει καθοριστικό ρόλο ψυχολογικά και θεματικά στη ζωή και τα έργα του.
Κύπελλο Ισπανίας ποδοσφαίρου ανδρών 2006–07
Τελικός
Κυπελλο Ανδρων 2007 Κατηγορία:Εγχώρια ποδοσφαιρικά κύπελλα 2006-2007
Σταντάλ
Στρατιωτική σταδιοδρομία
Το 1802 σε ηλικία 19 ετών επέστρεψε στο Παρίσι, παραιτήθηκε από τη θέση του στο στρατό και ασχολήθηκε με μια σειρά λογοτεχνικά έργα, κανένα από τα οποία δεν ολοκλήρωσε. Ονειρευόταν να γίνει ένας σύγχρονος Μολιέρος, γράφτηκε σε μαθήματα θεάτρου, προσπάθησε να απαλλαγεί από την επαρχιακή προφορά του, έβγαινε, σύχναζε στα θέατρα και κοσμικά σαλόνια, παρακολούθησε μαθήματα χορού, αγγλικών, ελληνικών και διάβασε πολύ: Τόμας Χομπς, Ντεστύτ ντε Τρασί, Λυκ ντε Βοβενάργκ, Ντέιβιντ Χιουμ, Κάρλο Γκολντόνι, Βιττόριο Αλφιέρι. Τελικά ερωτεύτηκε μια άσημη ηθοποιό, την οποία ακολούθησε για λίγο στη Μασσαλία. Μέχρι τότε κρατούσε ένα ημερολόγιο (που δημοσιεύτηκε μεταθανάτια) και έγραφε κείμενα που απασχολούσαν τις σκέψεις του.
Το 1806, ενώ ο πόλεμος συνεχιζόταν, εντάχθηκε ξανά στο στρατό και προήχθη σε Αυτοκρατορικό Πολεμικό Επίτροπο στο Μπράουνσβαϊγκ. Εκεί, παρά τον φόρτο εργασίας, έβρισκε χρόνο για να κάνει μαθήματα ιππασίας και σκοποβολής, να πηγαίνει στο θέατρο, σε καφέ, συναυλίες, σε χορούς και να ερωτευτεί τη Βιλελμίνε φον Γκρίζχαϊμ, κόρη του πρώην κυβερνήτη της πόλης, ενώ επισκεπτόταν και άλλες γυναίκες. μικρογραφία|250x250εσ|Ο γαλλικός στρατός διασχίζει τον ποταμό [[Μπερέζινα.]] Αυτή, ωστόσο, ήταν η αρχή της διοικητικής καριέρας του στον γαλλικό στρατό που του επέτρεψε να ανακαλύψει μέρη της Γερμανίας και της Αυστρίας, το 1810 διορίστηκε στο Συμβούλιο της Επικρατείας και είχε την εμπειρία της συμμετοχής στη γαλλική εισβολή στη Ρωσία το 1812. Παρακολούθησε τη Μόσχα να φλέγεται, ενώ ο Ναπολέων περίμενε ακόμη νέα από τον Τσάρο, του ανατέθηκε να διευθύνει τις εφεδρικές προμήθειες. Επέστρεψε στο Σμολένσκ στις 7 Νοεμβρίου 1812, με 1.500 τραυματίες, στη συνέχεια αναχώρησε αμέσως για το Βίλνιους. Κατά τη διάρκεια του ταξιδιού, δέχθηκε επίθεση από Κοζάκους και έχασε το χειρόγραφο της Ιστορίας της Ζωγραφικής στην Ιταλία, μέσα σε τρομερό κρύο (θερμοκρασίες -40   °C ), πείνα και κούραση. Τελικά συμμετείχε στην υποχώρηση των γαλλικών δυνάμεων από τη Ρωσία και επέζησε αλώβητος. Το 1813 υπηρέτησε στη στρατιωτική επιμελητεία στη Σιλεσία για μικρό χρονικό διάστημα και στην οργάνωση της στρατιωτικής άμυνας της επαρχίας Ντωφινέ πίσω στη Γαλλία.
Το 1814, όταν έπεσε η γαλλική αυτοκρατορία, έφυγε για την Ιταλία.
Δεύτερη φορά στο Μιλάνο
μικρογραφία|Η Ματίλντ Ντεμπόφσκι. Από τη στιγμή που εγκαταστάθηκε στο Μιλάνο, δημιούργησε φιλίες με Μιλανέζους φιλελεύθερους και Καρμπονάρους πατριώτες, σπούδασε μουσική και εικαστικές τέχνες και δημοσίευσε τα πρώτα του βιβλία, βιογραφίες, ιστορικά έργα τέχνης και ταξιδιωτικά βιβλία: Η ζωή των Χάυντν, Μότσαρτ και Μεταστάζιο (1815), Ιστορία της ζωγραφικής στην Ιταλία (1817), το ταξιδιωτικό Ρώμη, Νάπολη και Φλωρεντία (1817) και από το 1817 άρχισε να χρησιμοποιεί το λογοτεχνικό όνομα Σταντάλ. Η παραμονή του στο Μιλάνο κατέληξε σε βαθιά συναισθηματική απογοήτευση, μετά την απόρριψή του από την κόμισσα Ματίλντ Ντεμπόφσκι, τον μεγάλο, παθιασμένο και όμως τελικά ανεκπλήρωτο έρωτα της ζωής του. Η Ματίλντ, το γένος Βισκόντι, καταγόταν από οικογένεια τραπεζιτών της Λομβαρδίας και ήταν παντρεμένη με τον Πολωνοϊταλό στρατηγό Γιαν Ντεμπόφσκι, από τον οποίο είχε χωρίσει το 1814. Η ανάμνησή της έμελλε να τον επηρεάσει και να γίνει πηγή έμπνευσης για την υπόλοιπη ζωή του.
Εν τω μεταξύ, οι πολιτικές του φιλίες και επαφές με ιδεολόγους και διανοούμενους τον είχαν εκθέσει στις αυστριακές αρχές κατοχής και το 1821 εκδιώχθηκε ως ύποπτος για καρμποναρισμό.
Στο Παρίσι
Από το 1821 έως το 1830, η κοινωνική και πνευματική ζωή του στο Παρίσι ήταν πολύ ενεργή. Έγινε γνωστός στα κοσμικά σαλόνια για τη ρητορική του δεινότητα και την ανδρεία του στον πόλεμο, το πνεύμα του και οι αντισυμβατικές του απόψεις σαγήνευσαν και δημιούργησε αξιόλογες φιλίες και πολλές ερωτικές περιπέτειες. Το 1822 δημοσίευσε το Περί έρωτος, μια ορθολογική ανάλυση του ρομαντικού πάθους που βασίστηκε στον ανεκπλήρωτο έρωτά του για την κόμισσα Ντεμπόφσκι. Το έργο του Ρακίνας και Σαίξπηρ (1823-1825) ήταν ένα από τα πρώτα μανιφέστα του Ρομαντισμού που εμφανίστηκαν στη Γαλλία. Η λογοτεχνική παραγωγή του κατά τη διάρκεια αυτής της περιόδου ήταν ποικίλη. Εκτός από τις τακτικές δημοσιεύσεις του σε εφημερίδες και αγγλικά περιοδικά, εργαζόταν ως δημοσιογράφος για να κερδίσει τα προς το ζην, δημοσίευσε το Βίος του Ροσσίνι (1823), το πρώτο του μυθιστόρημα, Αρμάνς (1827), και το ταξιδιωτικό Περίπατοι στη Ρώμη (1829). Επίσης, το διήγημα Βανίνα Βανίνι (1829) και το μυθιστόρημα Το Κόκκινο και το Μαύρο, που δημοσιεύθηκε το 1830.
Στην Τσίβιταβεκια
μικρογραφία|Ο Σταντάλ γύρω στο 1835. Το 1830, η Ιουλιανή επανάσταση έφερε τον συνταγματικό μονάρχη Λουδοβίκο Φίλιππο στο θρόνο της Γαλλίας και σηματοδότησε μια νέα καμπή στη ζωή του συγγραφέα. Σε ηλικία 47 ετών πλέον, διορίστηκε πρόξενος στην τότε αυστριακή Τεργέστη, όπου κρίθηκε ανεπιθύμητος ως φιλελεύθερος και το 1831 τοποθετήθηκε τελικά πρόξενος στη μικρή πόλη-λιμάνι Τσίβιταβεκκια στα Παπικά κράτη. Σ' αυτή τη μικρή πόλη, όπου ένιωθε απομονωμένος, ασχολήθηκε με ατέλειωτες διοικητικές εργασίες, αναζήτησε περισπασμούς στη γειτονική Ρώμη, ο πιο συχνός τόπος διαμονής του, και απουσίαζε συχνά από τα επίσημα καθήκοντά του. Μόνος, έχοντας επίγνωση της ηλικίας και της βεβαρυμμένης υγείας του, ένιωθε όλο και περισσότερο να τον ελκύει η αυτοβιογραφία και έγραψε τα αυτοβιογραφικά Αναμνήσεις εγωτισμού (1892) και Η ζωή του Ανρί Μπρυλάρ (1890), καθώς και ένα νέο και σε μεγάλο βαθμό αυτοβιογραφικό μυθιστόρημα με τον τίτλο Λυσιέν Λεβέν (1894). Αυτά τα έργα παρέμειναν ανολοκλήρωτα και εκδόθηκαν μετά θάνατον, πλέον θεωρούνται από τα καλύτερα γραπτά του. Στη Ρώμη, ο Σταντάλ ανακάλυψε παλιά αδημοσίευτα χειρόγραφα με αφηγήσεις εγκλημάτων πάθους και άλλες ζοφερές ιστορίες που διαδραματίστηκαν στην Αναγέννηση, από τα οποία εμπνεύστηκε διηγήματα που έγραψε αργότερα με τον τίτλο Ιταλικά Χρονικά.
Το τέλος
Πέθανε στο Παρίσι το 1842 σε ηλικία 59 ετών μετά από εγκεφαλικό ενώ βρισκόταν ξανά σε άδεια. Ενταφιάστηκε στο κοιμητήριο της Μονμάρτρης, το 1821 είχε συνθέσει ο ίδιος τον επιτάφιό του στα ιταλικά: ''Arrigo Beyle. Milanese. Scrisse, Amò, Visse.'' (= Ανρί Μπελ. Μιλανέζος. Έγραψε, αγάπησε, έζησε).
Αποτίμηση
Τα γραπτά του Σταντάλ και η προσωπικότητά του χαρακτηρίστηκαν από μια εντυπωσιακή ανεξαρτησία πνεύματος και έντονες αντιθέσεις. Ήταν ένας ρομαντικός που κρατούσε αποστάσεις από τον ρομαντισμό, ένας επαναστάτης με νοσταλγία για τον προεπαναστατικό κόσμο, ένας τρυφερός ονειροπόλος που περνούσε τον εαυτό του για κυνικό. Τα γραπτά του συνδυάζουν τη λυρική ζέση με το πάθος ενός ορθολογιστή. Οι σύγχρονοί του, ωστόσο, δυσκολεύονταν να εκτιμήσουν την ευαισθησία του και τα έργα του είχαν περιορισμένη απήχηση. Ο Ονορέ ντε Μπαλζάκ, σε ένα διάσημο άρθρο για Το μοναστήρι της Πάρμας που δημοσιεύτηκε το 1840, ήταν ο μόνος που αναγνώρισε την ιδιοφυΐα του ως μυθιστοριογράφου. Η λογοτεχνική του αναγνώριση ήρθε στα τέλη του 19ου αιώνα και αυτή η μεταθανάτια φήμη αυξάνεται σταθερά από τότε, ο Σταντάλ έχει πλέον αναγνωριστεί ως ένας από τους μεγάλους συγγραφείς της γαλλικής λογοτεχνίας του 19ου αιώνα και ένας από τους ιδρυτές του γαλλικού ρεαλιστικού μυθιστορήματος.
Παραπομπές
Κατηγορία:Γάλλοι δοκιμιογράφοι Κατηγορία:Αγνωστικιστές Κατηγορία:Γάλλοι βιογράφοι Κατηγορία:Γάλλοι μυθιστοριογράφοι του 19ου αιώνα Κατηγορία:Γάλλοι μυθιστοριογράφοι
SNIK
Βιογραφία
Μεγάλωσε στην Κηφισιά μέχρι την ηλικία των 12 ετών. Έπειτα από το χωρισμό των γονιών του, εγκαταστάθηκε με τη μητέρα του στο κέντρο της πόλης των Αθηνών. Από μικρός ασχολήθηκε με το ποδόσφαιρο και το σκέιτμπορντ ενώ οι μουσικές του επιρροές από ραπ ήταν οι Ημισκούμπρια και ΖΝ. Το 2009, σε ηλικία 22 ετών, εγκαταστάθηκε για δύο χρόνια στο Λονδίνο όπου δούλεψε ως μπάρμαν.
Μετά από όλα αυτά, κυκλοφόρησε και τα τραγούδια που τον έκαναν γνωστό και στο εξωτερικό, Gucci φόρεμα και Medusa. Από τον Οκτώβριο του 2018 ο SNIK ανήκει στο δυναμικό της Minos EMI / Universal. Αργότερα, ο SNIK κυκλοφόρησε μεταξύ άλλων τα τραγούδια «Gangsta», «Gango» και συνεργάστηκε με την Τάμτα για το επιτυχημένο τραγούδι "Senorita", το οποίο και είναι το πιο εμπορικό του κομμάτι με πάνω από 60 εκατομμύρια ακροάσεις στις ψηφιακές πλατφόρμες. Το 2019 επιπλέον κυκλοφόρησε το κομμάτι Monos Mou, τη συνεργασία με τον ράπερ Noizy, New Benz καθώς και το κομμάτι Kilo. Τον Οκτώβριο του 2019 συνεργάστηκε με τους Capo Plaza, Noizy, Guè Pequeno για το τραγούδι «Colpo Grosso» σε παραγωγή των BretBeats και 2nd Roof Music, ενώ στις 20 Δεκεμβρίου κυκλοφόρησε το τραγούδι «Big Man».
Τον Μάρτιο του 2021,κυκλοφόρησε το κομμάτι Χειμώνες ένα κομμάτι που σύμφωνα με την IFPI έγινε χρυσό σε ψηφιακές πωλήσεις από την πρώτη βδομάδα κυκλοφορίας του. Στις 18 Απριλίου κυκλοφόρησε το κομμάτι DIAMANTI σε παραγωγή Bret Beats και έγινε πλατινένιο σε ψηφιακές πωλήσεις από την πρώτη εβδομάδα κυκλοφορίας του. Τον Δεκέμβριο του 2021 σε συνεργασία με τον FLY LO κυκλοφόρησαν το άλμπουμ με τίτλο Chinchilla. Tον Ιανουάριο του 2022 κυκλοφορεί το νέο ολοκληρωμένο άλμπουμ με τίτλο 1987. Το άλμπουμ περιλαμβάνει στο σύνολο 11 τραγούδια σε ορισμένα από τα οποία συνεργάστηκε με τον Rack, την Marseaux, τον Toquel, τον Vlospa, τον Salva, τον Gameboy και τον Phen.
Επεισόδιο στα Mad Video Music Awards 2022
Κατά την διάρκεια της τελετής βράβευσης Mad Video Music Awards, στις 22 Ιουνίου 2022, ο SNIK πιάστηκε στα χέρια με τον τράπερ Light ως αποτέλεσμα ενός καυγά και ενώ στην σκηνή βρισκόταν η τραγουδίστρια Τάμτα, με αποτέλεσμα ολιγόλεπτη διακοπή του διαγωνισμού και επανέναρξή του λίγα λεπτά αργότερα. Το περιστατικό καταδικάστηκε από τα Mad Video Music Awards και από τον τηλεοπτικό σταθμό Mega Channel, ο οποίος ανακοίνωσε πως δεν θα προβάλει τραγούδια και βραβεύσεις προσώπων που ενεπλάκησαν σε πράξεις βίας, ενώ σχολιάστηκε αρνητικά από προσωπικότητες της τηλεόρασης και από χρήστες του διαδικτύου.
Βραβεία
Έχει αποσπάσει 5 βραβεία στα Mad Video Music Awards, το 2017 το βραβείο του Καλύτερου μουσικού βίντεο χιπ χοπ για το κομμάτι Ferrari, το 2018 το βραβείο του Καλύτερου χιπ χοπ καλλιτέχνη , και το 2019 το βραβείο του Καλύτερου μουσικού βίντεο της χρονιάς για το κομμάτι Medusa. Το 2020 το βραβείο του Video of the Year – SENORITA και το βραβείο του Καλύτερου Άνδρα Καλλιτέχνη.
Παραπομπές
Κατηγορία:Έλληνες ράπερ Κατηγορία:Έλληνες τράπερ Κατηγορία:Minos EMI
Αγία Τριάδα Καρπενησίου Ευρυτανίας
Η Αγία Τριάδα Καρπενησίου ή Κτημενίων είναι ένα ορεινό χωριό, το οποίο ανήκει στον Νομό Ευρυτανίας. Βρίσκεται στη βόρεια πλευρά του Τυμφρηστού (Βελούχι) και σε υψόμετρο περίπου 770 μέτρα. Απέχει 31 χλμ από το Καρπενήσι και υπάγεται στον καλλικρατικό Δήμο Καρπενησίου, ενώ μέχρι το 2010 αποτελούσε την έδρα του καποδιστριακού Δήμου Κτημενίων. Κατά την απογραφή του 2011 είχε πληθυσμό 204 κατοίκους. Η διακύμανση του πληθυσμού του χωριού είναι η εξής:
Σημείωση
Στην Ευρυτανία και το Δήμο Αγράφων υπάρχει ο συνώνυμος οικισμός Αγία Τριάδα.
Ποταμός Μεντόσα
Ο ποταμός Μεντόσα (Mendoza) είναι ποταμός στην επαρχία Μεντόσα της Αργεντινής. Σχηματίζεται στην οροσειρά των Άνδεων μεταξύ του Ακονκάγκουα και του Τουπουνγάτο, από τη συμβολή των ποταμών Βάκας, Κουέβας και Τουπουνγάτο, με τον τελευταίο να είναι ο σημαντικότερος παραπόταμός του.
Ρους
Η ανώτερη κοιλάδα του Μεντόσα αρχίζει περίπου στα 2.600 μ. πάνω από τη μέση στάθμη της θάλασσας, και έχει σχήμα U, παγετώδους προέλευσης. Ο ποταμός φτάνει στην Ουσπαλιάτα, στη συνέχεια διασχίζει την Πρεκορδιλιέρα μέσω της Κοιλάδα Πορτρερίλιος, ρέει κατά μήκος του Φαραγγιού Κατσεούτα και φτάνει στην πεδιάδα. Σχηματίζει τόξο και στρέφεται βορειοανατολικά, εκβάλλει τελικά στα Μπανιάδος ντε Γουανακάτσε, τα οποία ενώνονται με τον Ποταμό Σαν Χουάν, μέρος του συστήματος του Ποταμού Ντεσαγουαδέρο.
Ο ποταμός έχει μέση ροή 50 m³/s, και τροφοδοτεί με νερό την κύρια όαση στην κατά τα άλλα άνυδρη επαρχία. Ο ρους του μέσω του Πορτρερίλιος, σε περίπου 1350 μ. πάνω από το επίπεδο της θάλασσας, διαθέτει ορμητικά νερά, τα οποία χρησιμοποιούνται για ράφτινγκ (επίπεδο III-IV στη Διεθνή Κλίμακα Δυσκολίας Ποταμών κατά τη διάρκεια του καλοκαιριού). Στο Πορτρερίλιος ο ποταμός διαθέτει επίσης φράγμα, το οποίο σχηματίζει έναν ταμιευτήρα, ο οποίος τροφοδοτεί έναν υδροηλεκτρικό σταθμό παραγωγής ηλεκτρικής ενέργειας.
thumb|right|Ράφτινγκ στον ποταμό Μεντόσα
Τα Λουτρά Κατσεούτα και το Φράγμα Πορτρερίλιος είναι τουριστικοί προορισμοί κατά μήκος του ποταμού.
Ο ποταμός Μεντόσα αρδεύει τους νομούς Μαϊπού και τον Λουχάν. Αμπελώνες], που βρίσκονται στο πεδεμόντιο της Μεντόσα, σε γεωγραφικό πλάτος 30° νότια. Η περιοχή αυτή φιλοξενεί το 17 τοις εκατό της παραγωγής του κρασιού Μεντόσα και διαθέτει περίπου 360 οινοποιεία.
Παραπομπές
Κατηγορία:Ποταμοί της Αργεντινής
Αγία Τριάδα Καρπενησίου Ευρυτανίας
Βιβλιογραφία
Κατηγορία:Χωριά του νομού Ευρυτανίας Κατηγορία:Δήμος Καρπενησίου
Κάνναβη (αποσαφήνιση)
Η έννοια Κάνναβη μπορεί να αναφέρεται σε:
Helogale hirtula
Το είδος Helogale hirtula είναι μικρό είδος μαγκούστας που απαντάται στο Κέρας της Αφρικής. Είναι σαρκοφάγο και τα θηράματά του περιλαμβάνουν κυρίως ασπόνδυλα και μικρά σπονδυλωτά. Το συνολικό μήκος του (από την άκρη του ρύγχους έως την άκρη της ουράς) κυμαίνεται από 40 έως 44 εκατοστά και το βάρος του από 220 έως 354 γραμμάρια.
Ηλίας Χρυσοχοΐδης
Ο Ηλίας Χρυσοχοΐδης (Ilias Chrissochoidis) είναι ιστορικός ερευνητής, συγγραφέας, συνθέτης και πιανίστας. Έλαβε το διδακτορικό του δίπλωμα (Ιστορική Μουσικολογία) από το Stanford University, όπου επίσης διδάσκει από το 1997 (ως Λέκτορας από το 2005). Έχει βραβευθεί με το Geballe Dissertation Prize Fellowship στο Stanford Humanities Center (2001-2). Το 2010 εξελέγη μέλος του American Council of Learned Societies, και το 2010-11 διορίστηκε Kluge Fellow στη Βιβλιοθήκη του Κογκρέσου. Το 2009, έγινε ο πρώτος μουσικολόγος που προσλήφθηκε στο τμήμα Οικονομικών Επιστημών του University College London, και το 2015 διορίστηκε ερευνητής στο Κέντρο Κοινωνικών Επιστημών του Βερολίνου. Ως ερευνητικός συνεργάτης στο ESRC Centre for Economic Learning and Social Evolution, συμμετείχε σε καινοτόμες εφαρμογές θεωρίας παιχνιδιών στις όπερες του Wagner. Κορυφαίος μελετητής του Χαίντελ, έχει επίσης προβάλει διεθνώς τον Έλληνα συνθέτη Νίκο Αστρινίδη. To 2013 εισήγαγε τον Σπύρο Π. Σκούρα στην αμερικανική πολιτική και κινηματογραφική ιστοριογραφία, δημοσιεύοντας τα απομνημονεύματά του, και το 2019 ανακάλυψε χαμένες αυτοβιογραφικές ηχογραφήσεις του διάρκειας σχεδόν 100 ωρών. Ο Χρυσοχοΐδης έλαβε πάνω από 30 ερευνητικά βραβεία και υποτροφίες από πανεπιστήμια και ερευνητικά κέντρα παγκοσμίου κύρους, ιδιωτικά ιδρύματα, και την ελληνική κυβέρνηση. Έχει συγγράψει πάνω από 50 ερευνητικά άρθρα και δοκίμια, τα οποία μπορούν να βρεθούν σε κορυφαία μουσικολογικά περιοδικά. Σε αναγνώριση της μουσικολογικής του δραστηριότητας, η Ακαδημία Αθηνών του απένειμε έπαινο το 2005. Ως συγγραφέας, ο Χρυσοχοΐδης έχει γράψει έξι μη ακαδημαϊκά βιβλία στα ελληνικά και έχει δημοσιεύσει δεκάδες άρθρα για εκπαιδευτικά, κοινωνικά και πολιτικά θέματα στο Stanford Daily, το Chronicle of Higher Education, και στις εφημερίδες Τα Νέα, Καθημερινή, Βήμα και Βήμα Ιδεών. Συνθέτοντας μουσική από την εφηβεία του, έχει γράψει εκτενώς για το πιάνο και έχει κυκλοφορήσει τέσσερα μουσικά άλμπουμ.
Εξωτερικοί σύνδεσμοι
Κατηγορία:Έλληνες συγγραφείς
Τζο Ρόγκαν
Ο Ρόγκαν γεννήθηκε στο Νιούαρκ του Νιου Τζέρσεϊ και ξεκίνησε την καριέρα του στην κωμωδία το 1988 στην περιοχή της Βοστώνης. Αφού εγκαταστάθηκε στο Λος Άντζελες το 1994, υπέγραψε αποκλειστική συμφωνία με τη Disney και εμφανίστηκε ως ηθοποιός σε πολλές τηλεοπτικές εκπομπές, συμπεριλαμβανομένων των Hardball και NewsRadio. Το 1997 άρχισε να εργάζεται για το UFC κάνοντας συνεντεύξεις και ως αθλητικός εκφωνητής. Το 2000 κυκλοφόρησε την πρώτη του σπέσιαλ κωμωδία, το I'm Gonna Be Dead Someday..., και ήταν ο παρουσιαστής του παιχνιδιού Fear Factor από το 2001 έως το 2006.
Μετά την αποχώρησή του από το Fear Factor, ο Ρόγκαν επικεντρώθηκε στην καριέρα του στο stand-up και διοργάνωσε περισσότερες σπέσιαλ κωμωδίες. Ξεκίνησε το The Joe Rogan Experience το 2009· μέχρι το 2015, ήταν ένα από τα δημοφιλέστερα podcasts στον κόσμο, λαμβάνοντας τακτικά εκατομμύρια αναπαραγωγές ανά επεισόδιο. Το Spotify απέκτησε αποκλειστικά δικαιώματα διανομής για το The Joe Rogan Experience το 2020 για 200 εκατομμύρια δολάρια ΗΠΑ. Το podcast έχει επικριθεί για διάδοση θεωριών συνωμοσίας και παραπληροφόρησης για την υγεία. Στον απόηχο της πανδημίας COVID-19, προώθησε αναξιόπιστες θεραπείες για την COVID-19 και χρησιμοποίησε ψευδείς ισχυρισμούς κατά των εμβολίων για να αποτρέψει τους ανθρώπους από τον εμβολιασμό κατά της COVID-19.
Εξωτερικοί σύνδεσμοι
Κατηγορία:Αμερικανοί ηθοποιοί Κατηγορία:Αμερικανοί κωμικοί
Ανδρέας Κωστήρης
Ο Ανδρέας Κωστήρης ( 1897- ;) ήταν Έλληνας δικαστικός (αρεοπαγίτης) και υπουργός.
Βιογραφία
Γεννήθηκε το 1897 στην Αλισσό της Πάτρας. . Σπούδασε Νομικά στο Πανεπιστήμιο των Αθηνών και εν συνεχεία στο Παρίσι. Το 1957 έγινε αρεοπαγίτης. Ήταν παντρεμένος με τη Λίτσα Παπαδημητρίου. Από τις 22 Δεκεμβρίου 1966 ως τις 3 Μαΐου 1967 στην υπηρεσιακή κυβέρνηση του Ιωάννη Παρασκευόπουλου ήταν υπουργός Εμπορικής Ναυτιλίας.
Μπόλεκ και Λόλεκ (ταινία)
Μπόλεκ και Λόλεκ (Bolek i Lolek) είναι μία πολωνική κωμική ταινία του 1936, σε σκηνοθεσία του Μίχαου Βασίνσκι.
Εξωτερικοί σύνδεσμοι
Κατηγορία:Πολωνικές ταινίες Κατηγορία:Πολωνόφωνες ταινίες Κατηγορία:Ταινίες του 1936 Κατηγορία:Ασπρόμαυρες ταινίες Κατηγορία:Κωμικές ταινίες
Μαρισόλ Εσπινόσα
Η Μαρισόλ Εσπινόσα Κρους (Marisol Espinoza Cruz, 30 Ιουλίου 1967-) είναι περουβιανή δημοσιογράφος και πολιτικός, Πρώτη αντιπρόεδρος του Περού από το 2011. Είναι μέλος του Κογκρέσου για την Πιούρα από το 2006. Η Εσπινόσα ανήκει στην Εθνικό Κόμμα του Περού.
Βιογραφία
Γεννήθηκε στην πόλη Πιούρα. Από το 1985 ως το 1991 σπούδασε δημοσιογράφος στο Πανεπιστήμιο της Πιούρα.
Από το 1988 έως το 1989 ήταν εκπαιδευόμενη συντάκτρια για την τοπική εφημερίδα La Industria. Το 1991 εργάστηκε ως συντάκτης και δημοσιογράφος για το κανάλι RBC Channel 11. To 1991 - 1992 επιμελήθηκε διεθνείς ειδήσεις στην αμερικανική τηλεόραση. Το Δεκέμβριο του 1992 εργάστηκε στην εφημερίδα El Tiempo της Πιούρα, όπου έγινε επικεφαλής της σελίδας Economics το 2002. Έλαβε μέρος στα μεταπτυχιακά προγράμματα του Διεθνούς Πανεπιστημίου της Φλόριντα και του Βορειοδυτικού Πανεπιστημίου. Στην συνέχεια έκανε μεταπτυχιακό στα Οικονομικά. Τον Ιανουάριο του 2005 προσχώρησε στο Ενωτικό Κόμμα του Περού και εξελέγη μέλος του Κογκρέσου στην εκλογική περιφέρεια της Πιούρα.
Στις προεδρικές εκλογές του 2011 μετά την νίκη του Ογιάντα Ουμάλα ανέλαβε αντιπρόεδρος του Περού.
Εξωτερικοί σύνδεσμοι
Κατηγορία:Περουβιανοί δημοσιογράφοι Κατηγορία:Πολιτικοί του Περού Κατηγορία:Ηγέτες εν ενεργεία
Ισαάκ Ρούζβελτ
Ο Ισαάκ Ρούζβελτ (29 Σεπτεμβρίου 1790 – 24 Δεκεμβρίου 1863) ήταν Αμερικανός επιχειρηματίας.
Βιογραφία
Γεννήθηκε στο Hyde Park της Νέας Υόρκης και ήταν γιος του Τζέιμς Ρούζβελτ, γόνου μεγάλης οικογένειας της Νέας Υόρκης. Ασχολήθηκε με τις επιχειρήσεις και απέκτησε μεγάλη περιουσία. Μάλιστα το 1819 είχε ανακηρυχθεί ως ο πλουσιότερος επιχειρηματίας του έτους.
Παντρεύτηκε την Μαίρυ Άσπινγουολ (Mary Aspinwall) και απέκτησε δύο παιδιά, τον Τζέιμς και τον Τζον Ρουζβελτ. Εγγονός του ήταν ο πρόεδρος των Ηνωμένων Πολιτειών Φραγκλίνος Ρούζβελτ. Απεβίωσε και ενταφιάστηκε στη Νέα Υόρκη.
Εξωτερικοί σύνδεσμοι
Κατηγορία:Οικογένεια Ρούζβελτ
Φρανκ Λεμπέφ
Ο Φρανκ Λεμπέφ, γεννημένος στις 22 Ιανουαρίου 1968 στη Μασσαλία, είναι Γάλλος πρώην διεθνής ποδοσφαιριστής ο οποίος αγωνιζόταν στη θέση του αμυντικού. Έπειτα από το επαγγελματικό του ντεμπούτο στη Σταντ Λαβαλουά, μεταγράφηκε στην ΡΚ Στρασμπούρ και στη συνέχεια στην Τσέλσι ΦΚ. Με την τελευταία, κατέκτησε το 1998 το Κύπελλο Κυπελλούχων Ευρώπης και το Ευρωπαϊκό Σούπερ Καπ, καθώς και δύο Κύπελλα Αγγλίας το 1997 και το 2000.
Είχε συνολικά πενήντα συμμετοχές για τέσσερα τέρματα με την Εθνική Γαλλίας και κατέκτησε το Παγκόσμιο Κύπελλο του 1998, το Ευρωπαϊκό Πρωτάθλημα Εθνών του 2000 και το Κύπελλο Συνομοσπονδιών του 2001.
Αφότου αποσύρθηκε από την ενεργό αγωνιστική δράση του ποδοσφαίρου, έχει διατελέσει ηθοποιός στο θέατρο και τον κινηματογράφο, καθώς και ποδοσφαιρικός σχολιαστής σε ραδιόφωνο και τηλεόραση.
Ποδοσφαιριστής
Ο Φρανκ Λεμπέφ μεγάλωσε στο Σαιν-Σιρ-συρ-Μερ, ένα χωριό της Προβηγκίας. Οι γονείς του είναι ιδιοκτήτες μικρής οικογενειακής επιχείρησης τοποθέτησης σωμάτων θέρμανσης. Ο πατέρας του, ο οποίος ήταν προπονητής της ομάδας νέων του χωριού, τον έμαθε στο ποδόσφαιρο από την πιο μικρή του ηλικία. Καταφέρνοντας να αναδειχτεί ποδοσφαιρικά στην ΡΚ Στρασμπούρ, αποκτήθηκε το 1996 από την Τσέλσι για ένα ποσό κοντά στα 3 εκατομμύρια €. Επέστρεψε στη Γαλλία, για λογαριασμό της Ολιμπίκ Μαρσέιγ, πέντε χρόνια αργότερα, προτού ολοκληρώσει την καριέρα του στο Κατάρ το διάστημα μεταξύ 2003 και 2005.
Μετρά συνολικά 50 διεθνείς συμμετοχές με την Εθνική Γαλλίας (για 4 τέρματα), με την οποία κατέκτησε το Παγκόσμιο Κύπελλο του 1998. Δύο χρόνια αργότερα, κατέκτησε το Euro 2000, καθώς και το Κύπελλο Συνομοσπονδιών του 2001.
Σχολιαστής
Μετά την απόσυρσή του από την ενεργό αγωνιστική δράση, ο Λεμπέφ σχολίαζε αρκετά συχνά ποδοσφαιρικές αναμετρήσεις που μεταδίδονταν τηλεοπτικά.
Για το Παγκόσμιο Κύπελλο του 2006 στη Γερμανία και στο Euro 2008 στην Ελβετία και την Αυστρία, το M6 τον ενέταξε στο δυναμικό του για τον σχολιασμό των αναμετρήσεων μαζί με τον Τιερί Ρολάν. Για το Παγκόσμιο Κύπελλο του 2010 στη Νότια Αφρική, ήταν το TF1 που τον ενέταξε στο δυναμικό του ως σχολιαστή των αναμετρήσεων στη Νότια Αφρική, μαζί με τον Κριστόφ Ζαμό.
Το 2010, παρουσίαζε στο Eurosport την εκπομπή Tour d'Europe, η οποία επικεντρωνόταν στα Προκριματικά του Euro 2012. Μαζί του, στην παρουσίαση της εκπομπής, ήταν οι Γκιγιώμ Ντι Γκρατσιά και Ζαν-Λυκ Αριμπάρ. Στα τέλη του 2011, ανέλαβε τον σχολιασμό του Παγκοσμίου Κυπέλλου Συλλόγων για λογαριασμό του NT1.
Ηθοποιός
Το 2004, αναχώρησε για το Λος Άντζελες των ΗΠΑ, επιθυμώντας να ξεκινήσει καριέρα στον κινηματογράφο. Εκεί παρακολούθησε μαθήματα στο Lee Strasberg Institute του Λος Άντζελες, διατηρώντας, ωστόσο, μια σχετική ανωνυμία. Το διάστημα 2009-2010, παρήγαγε μια ταινία, το Programmed, το οποίο γυρίστηκε τον Σεπτέμβριο του 2010 στο Λος Άντζελες.
Διακρίσεις
Μετά το Παγκόσμιο Κύπελλο του 1998, έλαβε τον τίτλο του Chevalier (Ιππότη) της Λεγεώνας της Τιμής το 1998.
Εξωτερικοί σύνδεσμοι
Κατηγορία:Ποδοσφαιριστές Εθνικής Γαλλίας Κατηγορία:Ποδοσφαιριστές Σταντ Λαβαλουά Κατηγορία:Ποδοσφαιριστές ΡΚ Στρασμπούρ Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές Ολιμπίκ Μαρσέιγ Κατηγορία:Γάλλοι αθλητικοί σχολιαστές Κατηγορία:Ιππότες της Λεγεώνας της Τιμής Κατηγορία:Αμυντικοί ποδοσφαιριστές Κατηγορία:Ποδοσφαιριστές Αλ Γουακρά ΣΚ Κατηγορία:Γάλλοι άνδρες ηθοποιοί κινηματογράφου Κατηγορία:Γάλλοι άνδρες ηθοποιοί τηλεόρασης Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου Κατηγορία:Παίκτες νικητές Κυπέλλου Συνομοσπονδιών FIFA
Τζαμπλέ
μικρογραφία|Το ρωμαϊκό αμφιθέατρο της ΤζαμπλέΗ Τζαμπλέ (Αραβικά: جبلة; αρχαία Ελληνικά· τὰ Γάβαλα) είναι παραθαλάσσια πόλη της Μεσογείου στη δυτική ακτή της Συρίας. Αποτελεί το δεύτερο μεγαλύτερο αστικό κέντρο του Κυβερνείου της Λαττάκειας με πληθυσμό 78.163 κατοίκους (2010).
Ιστορία
Αρχαιολογικές ανασκαφές εντός και περιμετρικά της Τζαμπλέ φανερώνουν σημάδια οικιστικής δραστηριότητας από την δεύτερη χιλιετία π.Χ. Η πόλη αποτέλεσε τμήμα του Ουγκαριτικού βασιλείου με το όνομά της να αναφέρεται ως "Gbʿly" σε τοπικά αρχεία γύρω στα 1200 π.Χ. Κατά την Ρωμαϊκή περίοδο, η Τζαμπλέ φαίνεται να αποκτάει μεγαλύτερη σημασία, όπως υποδηλώνει η κατασκευή ρωμαϊκού αμφιθεάτρου.
Λίγα χρόνια μετά την λήξη της Α΄ Σταυροφορίας και συγκεκριμένα το 1109, η Τζαμπλέ προσαρτήθηκε στο Πριγκιπάτο της Αντιόχειας από τον Ταγκρέδο ντε Οτβίλ, ιδρυτή του Πριγκιπάτου και εκ των ηγετών της πρώτης σταυροφορικής εκστρατείας. Στις 26 Ιουλίου 1187, η πόλη παραδόθηκε στον Σαλαντίν.
Εξωτερικοί σύνδεσμοι
Κατηγορία:Πόλεις της Συρίας
Τζέιμς Ρούζβελτ
Ο Τζέιμς Ρούζβελτ (16 Ιουλίου 1828 – 8 Δεκεμβρίου 1900) ήταν Αμερικανός επιχειρηματίας.
Γεννήθηκε στο Hyde Park της Νέας Υόρκης και ήταν γιος του Ισαάκ Ρούζβελτ, γόνου μεγάλης οικογένειας της Νέας Υόρκης. Ο Τζέιμς Ρούζβελτ ασχολήθηκε με τις επιχειρήσεις μεταφορών και άνθρακα ενώ ήταν μέτοχος και σε μεγάλες εταιρείες σιδηροδρόμων. Ήταν ιδιαίτερα δημοφιλής στην υψηλη κοινωνίας της Νέας Υόρκης και είχε και μεγάλες διασυνδέσεις.
Απεβίωσε απο ανακοπή καρδιάς στη Νέα Υόρκη. Ήταν παντρεμένος με την ξαδέρφη του Ρεμπέκα Χάουαρντ (1831 – 1876) σε πρώτο γάμο, με την οποία είχε αποκτήσει έναν γιο, τον Τζέιμς Ρούζβελτ τζούνιορ, και σε δεύτερο γάμο με την Σάρα Ντελάνο, κόρη παλιάς αμερικανικής οικογένειας, με την οποία απέκτησε τον μετέπειτα πρόεδρο των ΗΠΑ Φραγκλίνο Ντελάνο Ρούζβελτ.
Εξωτερικοί σύνδεσμοι
Κατηγορία:Αμερικανοί επιχειρηματίες Τζειμς
Πατροκλής
Με το όνομα Πατροκλής φέρονται τα ακόλουθα πρόσωπα της αρχαιότητας:
IPhone 5S
Το iPhone 5S είναι ένα έξυπνο κινητό τηλέφωνο σχεδιασμένο και κατασκευασμένο από την Apple Inc. Η συσκευή παρουσιάστηκε ως μέρος της σειράς των iPhone, στις 10 Σεπτεμβρίου 2013, στα κεντρικά γραφεία της Apple στην Καλιφόρνια.
Πηγές
Κατηγορία:IPhone Κατηγορία:IOS (Apple)
Βραβεία Σωματείου Ηθοποιών
Τα Βραβεία Σωματείου Ηθοποιών (αγγλ. Screen Actors Guild Awards) είναι ετήσια βραβεία που απονέμει το Σωματείο Ηθοποιών (Screen Actors Guild - SAG) στις καλύτερες ερμηνείες της χρονιάς. Τα βραβεία δόθηκαν για πρώτη φορά το 1995 και συνεχίζονται μέχρι σήμερα.